
ПТГ "Васил Левски" не е участвало до сега в програма Еразъм+. Училището е работило успешно и има опит по национални програми. Последният успех е одобреният проект за изграждане на STEM център през 2021 година. През 2021 година, училището е получило и мобилни устройства за учители и ученици по друга национална програма, за да може да се даде възможност на учениците да се включват в обучението по време на ОРЕС. Всички ученици и учители имат акаунти в Office 365 към edu.mon.bg. Чрез тези акаунти се получава достъп до платформата Тиймс, която на педагогически съвет е решено да бъде средата за обучение по време на ОРЕС. Училището е разработило две годишен план, за подобряване на методите на обучение в училището чрез използването на електронна платформа и електронни методи за оценяване, не само по време на ОРЕС, но и при присъствено обучение, както и прилагане на STEM метода при обучението на учениците. Всичко това е с цел повишаване мотивацията на учениците да посещават училище и да изградят умения, които да им помогнат да се реализират в живота. 
Възползвахме се от възможностите, които националните програми за квалификация ни дават, но мислим, че участието на училището в програма Еразъм+ и възможността да преминем обучения, които да ни запознаят и с международния опит, нашите учители да са в среда с учители от други страни, да можем да работим с експерти от други европейски страни, ще бъде полезно за по-ефективно преподаване и по-ефективно използване на материалната база, с която разполагаме. Това, ни мотивира да разработим това проектно приложение, за да може да имаме едно по-ефективно обучение в училище
Разработихме 14 месечен план. Основната дейност е участие в 2 структурирани курса, публикувани в SchooolEducationGateway: 1-Methods and tools for effective distance learning during pandemic and post-pandemic times; 2-STE(A)M based teaching at school and pre-school education. 
Педагогическия съвет прие в мобилностите да участват общо 8 човека: - в курс 1 - 4 човека (учители по общообразователни и  специални предмети);
 - в курс 2- 4 човека (учители по общообразователни и специални предмети);
Първият избран курс „Methods and tools for effective distance learning during pandemic and post-pandemic times“- проведен в периода от 18.07 – 24.07,2022 в Манавгат, Турция  е разработен на базата на гайд за учители, публикуван от ЮНЕСКО, във връзка с начини на учене по време на локдаун и след него. Основните теми на курса са насочени към дистанционното обучение чрез еплатформа; провеждано от учител стрийминг на живо обучение и базирано на видео обучение. Курсът дава практически умения за работа с различни групи ученици. Има обучение за ефективни техники на онлайн преподаване с постоянен онлайн контрол на учителя. Курсът включва обучение за използване на три учебни платформи (основно внимание към Тиймс), провеждане на синхронно онлайн обучение (онлайн часове), създаване на видео инструкции и мултимедийно съдържание за учениците. Включени са теми, как технологиите от онлайн обучението да се прилагат и при присъственото обучение. Участниците  получават не само теоретични знания за дигиталните инструменти, но и  могат да създават интерактивни учебни ресурси, подходящи за различните групи ученици,  могат да адаптират съществуващите уроци и материали от обучение в клас към уроци и материали за дистанционно обучение. Основни теми на курса: 

-Дистанционно обучение- видове 

 -Онлайн дистанционно обучение базирано на платформа(MS Teams и Google Classroom) 

- Онлайн дистанционно обучение чрез уроци на живо. Проектиране на уроци. - Обучение чрез видео-инструкции. Инструменти и ресурси за създаване. 
- Видове онлайн оценяване - инструменти. 

- Как да работим с други учители и родители онлайн. 
Вторият курс представя STE(A)M подхода на преподаване неговите инструменти и изисквания за прилагане е  проведен в периода 14.08-20.08.2022г в Куресааре, Естония. В курса е  представено как да се планира урок базиран на STEM подхода, как да ангажираме учениците, ролята на критичното мислене, как да възпитаваме умения за работа в екип. 
Запознаване   и с добрите STEM практики на училищата в Естония. Участието ни в този курс   помогна и за ефективното използване на изградения по програма „Изграждане на училищна STEM среда” кабинет.

